مسمن عادي ومعمر كايشهي مذاق رائع وساهل اقرأ أيضا... نص كيلو الفورص حرش ماشي ملس رابعة الفينو ملح م ص الزبدة نص م ص السكر نجمعو بالماء بارد و نديروه على شكل كورة و ما يكونش قاسح و لا جاري ندهن الكورة بالزيت و نديرها في بلاستيكة بيضاء و نسدها و نخليها 3 ساعات او اكثر ماشي مشكل نقطعو كريصرات و انا كندهن يدي بالزيت و ناخد زلافة ديال رابعة ندير فيها الفينو 2 خمارات الزبدة الخاصة بالتوراق او زبدة العلب ندوبها و نخليها تغلي 5 دقايق حتى يتبدل لونها نبدا نورق بالزيت و نرش بالزبدة و الفينو في المسمنة الثالثة نبدا نطيب المسمن معمر بالخضرة و الطون نفس العجين ناخد بصلة كبيرة مقطعة رقيق و نشحرها في الزيت و م ص الزبدة فلفلة مقطعة 2 الون و تشحر ثوم غبرة نص م ص نص م ص بصلة غبرة ورقة سيدنا موسى و تشحر 2 خيزو محكوك و يتشحر طريف كرعة حمرا محكوكة 2 كرعات محكوكين لفتة بيضاء نص م ص الهريسة نص م ص عطرية الحوت م ك عصير الحامض الملح راس م ص ابزار و شوية الزعتر وريقات و نشحر مزياااان مع تحراك حتى تنشف من الما و ممكن اضافة شوية الزيت ايلا خصتنا . نطفي البوطة الطون مصفي من الزيت و نخلطو مع الخضر و نخليها تبرد نورق المسمن بالزيت و نرشو بالزيدة و بالفينو مخلط مع طريف ديال الفروماج احمر مجمد و محكوك في حكاكة رقيقة و 2 خميرة حمرا و نورق مسمنة اخرى و نديرها فوق منها و نعمر بالخليط ونخلي 2 سنتيم على الجوانب و نجمعها وما نورقهاش صافي و نحطها ومللي نكملهم كاملين ندهنهم ببيضة مطربة مع شوية صوص الصوجا او الخل و قبصة ملح و شوية عطرية الحوت و شوية الربيع و نرشهم بالزنجلان او اي زرارع اخرين و ندخلهم الفران